
 "ఇన్నాళ్ళు నీ విషయంలో పొరపడ్డాను కాని ఇందులో పొరపడడం లేదు శశాంకా... వినీల మనసులో వున్నదదే అని ఆలస్యంగా అర్థమైంది. ఎంతైనా ఆ తండ్రికి కూతురేగా... అందుకే ఇలాంటి పథకం వేసి తెలివిగా నా అడ్డు తొలగించుకోవాలనుకుంది"
 "వినీలని విడిచి పెట్టేయ్"
 ఫకాలున నవ్వింది సోఫియా
 "సోఫియా... వినీల ఎంత నష్టపోయిందో నువ్వు గ్రహించి వుండవు."
 "షిట్" సోఫియా కంఠంలో అనూహ్యమైన ఆవేశం చోటుచేసుకుంది. "అంతకు మించి నేనూ నష్టపోయాను. అది నీకు అర్థంకాదు శశాంకా. కోరుకున్నది దక్కించుకోలేక పోయాను. దక్కినదాన్ని మిగుల్చుకోలేకపోయాను... ఇప్పుడు నా చివరి నిర్ణయం ఒక్కటే... ఈ రాత్రి సంధి పేరిట జరిగే పోరాటంలో అటు జయచంద్రనీ ఇటు వినీలని కడతేర్చేస్తాను_ శత్రు శేషం మిగలకుండా చేసి, అప్పుడు నువ్వెలా నన్ను తప్పించుకోగలవో చూస్తాను..."
 "సోఫియా..."
 "నన్నూ మాట్లాడనియ్ శశాంకా... ఇప్పుడు నేను నీ బోధనల్ని వినే స్థితిలో లేను... పగతో ప్రజ్వరిల్లిపోతున్నాను"
 "ఓసారి వినీలతో మాటాడాలి"
 "ఇప్పుడు పర్మిట్ చేయలేను... రాత్రి ఏడు గంటలకి" చెప్పింది. జయచంద్రతో తనెక్కడ కలుసుకుంటున్నదీ... "రెండు మాఫియా ప్రపంచాల ప్రత్యక్షపోరాటం ఎలా ఉంటుందో తెలుసుకోవాలి అంటే అక్కడికి రా. వినీల శవాన్నైనా దక్కించుకుందువుగాని..."
 ఫోన్ క్రెడిల్ చేసిన చప్పుడు... టైం చూసుకున్నాడు... అప్పుడు సాయంకాలం ఆరుగంటలై పది నిముషాలు దాటింది. 
 కదిలాడు ఉద్వేగంగా.
 "మిస్టర్ అవినాశ్..." శశాంక గొంతులో ఆవేశం లేదు... ఒక చివరి పోరాటానికి సమాయత్తమవుతున్న వ్యక్తి గొంతులోని నిర్లిప్తత... ఈ ప్రపంచపు అస్తమిస్తున్న సూర్యుడు అసుర సంధ్యతో చెప్పని మరణ వాజ్మూలపు... నిశ్శబ్ద నీరవత శశాంక హృదయంలో.
 "బాల్యంలో బ్రతుకు పర్వతం మీది నుంచి అమాయకంగా లోయలోకి జారిపోతున్న నాకు ఒక వ్యక్తి చేయూత నందిస్తే, మరో వ్యక్తి అపూర్వమైన ప్రేమను అందించి మహారణ్యపు చిక్కుదారులలో నుంచి పచ్చికబైళ్ళలో నడిపించింది. వానా, వేకువ భావం, భావుకతా అన్నీ తానే అయి తన బ్రతుకుని నా కోసం ఓ రమ్యహర్మ్యంగా మలిచి జడలోని మందారంలా ఒద్దికగా కాపాడింది. ఉండుండీ ఒక ప్రళయం నా బ్రతుకులో మంచులా పైనబడి మందారం మూసుకుపోయింది. ఆకులు రాలాయి. అక్కడే నా ఆశ తోకచుక్కలా నేలకూలింది. చేజారిన మణిపూసని వేదకాలని ఒంటరిగా బయలుదేరిననాడు. దారి పొడవునా ఎన్నెన్ని రక్తపు మరకలు... నన్ను చుట్టుముట్టే నల్లని మబ్బుల వెనుక ఎన్నెన్ని రాక్షస వికటాట్టహాసాలు. అలాంటి వేళ స్పందించని నా హృదయంలో ప్రశాంతంగా త్రొంగి చూసింది వినీల. నక్షత్ర కిరణాల నీడలో కనిపించనిదేదో వెతుక్కుంటున్న నన్ను అక్కున చేర్చుకుంది. చికాకు పడిన చీకటిలా ఆమెను కాదు అంటే నా ఆర్తిని చూసిన దయా సరస్సై 'అమ్మ' నాకు అణువంత విశ్రాంతి నందించింది. ఏదీ... చెదరని మాతృత్వంతో గొంతు తడిపిన ఆ మందాకిని గడ్డ కట్టుకుపోయింది." ఓ క్షణ ఆగాడు సాలోచనగా. అవినాశ్ నిశ్శబ్దంగా వింటున్నాడు... అమ్మలాంటి అన్నపూర్ణ మరణం అతన్నెంత కృంగ దీసిందో గ్రహించగలిగాడు తప్ప శశాంక ఇప్పుడు ఆలోచిస్తున్నది అది ఒక్కటే కాదు. వినీలని రక్షించే ప్రయత్నంలో ఒక విషవలయంలో అడుగుపెడుతున్నాడు తను... తిరిగి వస్తాడో రాడో తనకే తెలీని స్థితి అది.
 "ఒక నిజాయితీ గల పోలీసాఫీసరుగా నాకు ఇంతవరకూ మీరు చాలా సహకరించారు అవినాశ్. దానికి నేను కృతజ్ఞుడ్ని... చివరిగా మీ నుంచి నేనో సహాయం కోరుతున్నాను. అమ్మ బ్రతికుండగా అనాధలతో నిండిన ఆ శరణాలయాల కోసం చాలా ఆలోచించాను. ఎన్నెన్నో పథకాల గురించి ప్లాన్ చేసి బోలెడు డబ్బు కూడా కూడబెట్టాను. ఇప్పుడు మీరు ఆ బాధ్యతని తీసుకోవాలి. మీకు అండగా జాకీ ఉంటాడు."
 "ఆర్యూ మేడ్... ఎందుకలా మాటాడుతున్నారు."
 "కొన్ని ప్రశ్నలకి జవాబులుండవు అవినాశ్... ఇప్పుడు నా గమ్యమూ నాకో ప్రశ్నయిపోయింది." భావరహితంగా చూసాడు. "ఈ ప్రపంచంలో మనకేమీ కాని మనిషి కోసం మనం ఆలోచించగలగడమే మానవతనిపించుకుంటే అలాంటి మహోన్నతమైన వ్యక్తిత్వం మీలోనూ నాకు కనిపించింది. అందుకే మిమ్మల్ని అర్ధిస్తున్నది కూడా. ఇంతకన్నా ప్రస్తుతానికి నేనేమీ చెప్పలేను..."
 అక్కడ జరగబోయే పోరాటం గురించి అవినాశ్ కి తెలియచేయాలనిపించలేదు. అతడెంత నిజాయితీ పరుడైనా అతనికి కొన్ని పరిధులున్నాయి. ఇప్పటికి చేసిన సహాయమే గొప్పదైనప్పుడు ఇంతకన్నా అతన్ని ఇబ్బందుల్లో ఇరికించలేడు.
 సమస్య పరిష్కారం కావడానికి బదులు విషయం పోలీసుల దాకా వెళ్ళిందని సోఫియాకి తెలిసిన మరుక్షణం వినీలకది చివరి క్షణమవుతుంది.
 వాల్ క్లాక్ ముంచుకొస్తున్న ప్రమాదాన్ని హెచ్చరిస్తుంటే "బై మిస్టర్ అవినాశ్" అంటూ బయటికి నడిచాడు.
 అవినాశ్ సాలోచనగా చూస్తున్నాడు వెళ్తున్న శశాంకని.
 శశాంకకీ తెలీదు జరగబోయే పోరాటం గురించి అవినాశ్ కి అప్పటికే తెలుసని.
 కాని ముందే వెళ్లాలన్న ఉత్సుకత లేదు.
 అంతే...

 "innaallu nee vishayamlo porapaddaanu kaani indulo porapadadam ledu sasanka... vineela manasulo vunnadade ani aalasyamgaa ardhamaindi. entainaa aa tandriki koothuregaa... anduke ilanti pathakam vesi telivigaa naa addu tolaginchukovalanukundu"
 "vineelani vidichi pettey"
 fakaaluna navvindi sophia
 "sophia... vineela entha nashtapoyindo nuvvu grahinchi vundavu."
 "shit" sophia kanthamlo anoohyamaina aavesam chotuchesukundi. "antaku minchi nenuu nashtapoyanu. adhi neeku ardhamkaadu sasanka. korukunnadi dakkinchukoleka poyanu. dakkinadaanni migulchukolekapoyanu... ippudu naa chivari nirnayam okkate... ee raatri sandhi paerita jarige poraatamlo atu jayachandranee itu vineelani kadatherchestaanu_ shatru shesham migalakunda chesi, appudu nuvvela nannu tappinchukogalavo chustaanu..."
 "sophia..."
 "nannoo matladaniy sasanka... ippudu nenu nee bodhanalni vine sthitilo lenu... pagatho prajvarillipotunna"
 "osaari vineelatho matadali"
 "ippudu permit cheyalenu... raatri edu gantalaki" cheppindi. jayachandratho tanekkada kalusukuntunnadii... "rendu mafia prapanchaala pratyakshaporatam ela untundo telusukovali ante akkadiki raa. vineela savaannainaa dakkinchukunduvugaani..."
 fon credle chesina chappudu... taim chusukunnadu... appudu saayankaalam aarugantalai padi nimushaalu daatindi. 
 kadilaadu udvegamgaa.
 "mister avinash..." sasanka gontulo aavesam ledu... oka chivari poraataaniki samaayattamavutunna vyakti gontulooni nirliptata... ee prapanchapu astamistunna suuryudu asura sandhyatho cheppani marana vaajmuulapu... nissabda neeravata sasanka hrudayamlo.
 "baalyamlo bratuku parvatam meedi nunchi amaayakamgaa loyaloki jaaripotunna naaku oka vyakti cheyuta nandiste, maro vyakti apoorvamaina premanu andinchi mahaaranyapu chikkudaarulalo nunchi pachikabaillalo nadipinchindi. vana, vekuva bhavam, bhavukata annee taane ayi tana bratukuni naa kosam oo ramyaharmyamgaa malichi jadaloni mandaramla oddikagaa kaapaadindi. undundii oka pralayam naa bratukulo manchula painabadi mandaaram moosukupoyindi. aakulu ralai. akkade naa aasha tokachukkala neelakuulindi. chejaarina manipusani vedakaalani ontarigaa bayaluderinanadu. daari podavuna ennenni raktapu marakalu... nannu chuttumutte nallani mabbula venuka ennenni rakshasa vikataattahaasaalu. alanti vaela spandinchani naa hrudayamlo prasaantamgaa throngi chusindi vineela. nakshatra kiranaala needalo kanipinchanidedo vetukkuntunna nannu akkuna cherchukundi. chikaaku padina cheekatila aamenu kaadu ante naa aartini chusina dayaa sarassai 'amma' naaku anuvanta vishraanti nandinchindi. edhee... chedarani maatrutvamto gontu tadipina aa mandaakini gadda kattukupoyindi." oo kshana aagaadu saalochanagaa. avinash nissabdamgaa vintunnadu... ammalanti annapurna maranam atannenta krunga deesindo grahinchagaligaadu tappa sasanka ippudu aalochistunnadi adhi okkate kaadu. vineelani rakshinche prayatnamlo oka vishavalayamlo adugupedutunnadu tanu... tirigi vastado rado tanake teleeni sthiti adhi.
 "oka nijaayitii gala policaphysiruga naaku intavarakuu meeru chala sahakarinchaaru avinash. daaniki nenu krutagnudni... chivarigaa mee nunchi neno sahayam korutunnanu. amma bratikundagaa anaadhalatho nindina aa saranaalayaala kosam chala aalochinchaanu. ennenno pathakaala gurinchi plan chesi boledu dabbu kuudaa koodabettaanu. ippudu meeru aa baadhyatani teesukovali. meeku andagaa jaakii untaadu."
 "aaryuu made... endukala maataadutunnaaru."
 "konni prasnalaki javaabulundavu avinash... ippudu naa gamyamuu nako prasnayipoyindi." bhaavarahitamgaa chusadu. "ee prapanchamlo manakemi kaani manishi kosam manam aalochinchagalagadame maanavatanipinchukunte alanti mahonnatamaina vyaktitvam meeloonuu naaku kanipinchindi. anduke mimmalni ardhistunnadi kuudaa. intakanna prastutaaniki nenemi cheppalenu..."
 akkada jaragaboye poratam gurinchi avinash ki teliyacheyaalanipinchaleda. atadenta nijaayitii parudaina ataniki konni paridhulunnaayi. ippatiki chesina sahayame goppadainappudu intakanna atanni ibbandullo irikinchaledu.
 samasya parishkaaram kaavadaaniki badulu vishayam polisula daka vellindani sophiaki telisina marukshanam vineelakadi chivari kshanamavutundi.
 wal clack munchukostunna pramaadaanni hecharistunte "bai mister avinash" antuu bayatiki nadichaadu.
 avinash saalochanagaa chustunnadu veltunna sasaankani.
 sasaankaki teleedu jaragaboye poratam gurinchi avinash ki appatike telusani.
 kaani munde vellaalanna utsukata ledu.
 anthe...